پورتغالدا تخمینن 10 میلیون سئچیجی‌نین قئیدیاتدا اولدوغو پارلامنت سئچیم‌لرینده سس وئرمه پروسه‌سی یئرلی واختلا 08.00ده (تورکیه ساعاتی ایله 10.00) باشلادی.
پورتغالنین دموکراسی تاریخین‌دکی 16-جی یاساما دؤورو سئچیم‌لرینده 21 سیاسی پارتی ایشتیراک ائدیلرکن، بون‌لاردان 6سی‌نین مجلیسه داخیل اولماسی گؤزلنیلیر.
سس وئرمه پروسه‌سی یئرلی واختلا 19.00دا (تورکیه ساعاتی ایله 21.00) باشا چاتا‌جاق.
عمومیتله، سئچیم‌لرده امنیت تامین ائتمک اوچون 8 مین پولیس وظیفه کئچیره‌جک.
مجلیس‌دکی 230 صندلدن موجود وضعیتده 86سینا مالیک اولان و سون 4 ایلدیر اؤلکه‌نی آزلیق حکومتی ایداره ائدن سوسیالیست پارتی (PS) سورغولارا گؤره سئچیمده آچیق آرا فاووریت گؤستریلیر.
اؤلکه‌ده 2015-جی ایلده کئچیریلن سون پارلامنت سئچیم‌لرینده قاتیلیم نیسبتی یوزده 56دا قالمیشدی.
پورتغال پرزیدنتی مارسلو ربلو دی سووسا، دونن آخشام ائتدیگی چیخیشیندا،
پورتکیز حیاتی اوچون حل ائدیجی بیر 4 ایل اولا‌جاق". دئیه‌رک، پورتغال‌لی‌لارا سس وئرمه‌لری چاغیریشی ائتمیشدی.
